D Sprooch vo de Völcher, wo vor de Romanisierig z Graubünde gschwätzt worde sin, het sich usser in Flur- un Ortsname, au in e paar wenigi Wörter erhalte, wo in de Regel mit de alpine Tier- un Pflanzewält, Geländemerchmool un Alpwirtschaft zämmehänge[27]. Dezue ghöre zum Byspil camutsch 'Gemse', tschéss 'Adler', urlaun 'Schneehuen', grusaida 'Alperöösli', panaglia 'Stosschüübel', tegia 'Hütte', grep 'Fels', grava 'Gröllhalde'[28], signun 'Senn' oder tschigrun 'Ziger'[29].